# OBRAZLOŽENJE

1. **IZMJENA I DOPUNA PLANA PRORAČUNA GRADA DRNIŠA ZA 2024. GOD.**

**Proračun Grada Drniša za 2024. („Službeni glasnik Grada Drniša“, broj 5/23) planiran u iznosu od 10.549.370,00 €, povećava se za iznos od 1.271.630,00 €, te novi Plan iznosi 11.821.000,00 €.**

**SAŽETAK**



## PRIKAZ PRIHODA I PRIMITAKA, TE RASHODA I IZDATAKA PO EKONOMSKOJ KLASIFIKACIJI KOJI SE MIJENJAJU U ODNOSU NA PLAN



1. 61 - Prihodi od poreza planirani u iznosu od 2.020.000,00 € povećavaju se za iznos od 700.000,00 €, te novi Plan iznosi 2.720.000,00 €. U okviru ove skupine najznačajnije povećanje se odnosi na prihode od poreza na dohodak, odnosno povećanju plaća koje rezultiraju i veće ostvarenje poreza na dohodak.
2. 63 – Pomoći u odnosu na planirani iznos se povećavaju za 17.000,00 €, te novi Plan iznosi 4.078.000,00 €. Kapitalne pomoći i pomoći iz EU ostvaruju se sukladno dinamici izvršenja pojedinog projekta, te po odobrenim zahtjevima za nadoknadom sredstava, dok se pomoći za fiskalno izravnanje, fiskalnu održivost dječjih vrtića i sredstva za decentraliziranu funkciju vatrogastva ostvaruju u jednakim mjesečnim obrocima.
3. 65 – Prihodi od upravnih i administrativnih pristojbi, pristojbi po posebnim propisima i naknada smanjuju za 114.000,00 €, te novi Plan iznosi 774.000,00 €. Najznačajnije smanjenje se odnosi na naplatu komunalnog doprinosa koji se temelji na izdanim rješenjima za gradnju, te se po pravomoćnosti izdanih rješenja radi zaduženje za obvezu uplate komunalnog doprinosa u Proračun.
4. 66 – Prihodi od prodaje proizvoda i robe te pruženih usluga povećavaju se za 3.600,00 € te novi plan iznosi 22.000,00 €.
5. 68 – Ostali prihodi povećavaju se za 15.030,00 € te novi Plan iznosi 45.630,00 €
6. 92 – Višak prihoda iz prethodne godine u iznosu od 650.000,00 planira se ovim Izmjenama i dopunama plana Proračuna za 2024. god.

# *POSEBNI DIO*

## Obrazloženje rashoda i izdataka po organizacijskoj i programskoj klasifikaciji

**Razdjel 001 Upravni odjel za imovinsko pravne, kadrovske i opće poslove**

Ukupno povećanje rashoda u ovom Razdjelu iznosi 5.000,00 €.

Aktivnosti Predstavničkog tijela povećavaju se za iznos od 1.500,00 €, te novi Plan iznosi 32.900,00 €. U okviru ovih aktivnosti povećani su rashodi protokola (vijenci, cvijeće, svijeće) i rashodi za javna priznanja, koji su planirani na bazi ostvarenja u prethodnoj godini.

Aktivnost Izvršnog tijela povećava se za iznos od 3.500,00 €, a odnosi se na bruto plaću gradonačelnika radi povećanja osnovice za obračun plaća, te pripadajućih doprinosa na plaću.

**Razdjel 002 Upravni odjel za prostorno planiranje, komunalne djelatnosti i zaštitu okoliša**

Planirani rashodi u okviru ovog Upravnog odjela u iznosu od 1.696.500,00 €, povećavaju se za 450.700,00 €, te novi plan iznosi 2.147.200,00 €.

Za novi program Pametna i održiva rješenja u prometu Grada Drniša planira se iznos od 79.200,00 €, sukladno ugovoru o sufinanciranju.

Komunalnom poduzeću „Rad“ planiran je iznos od 70.000,00 €, za sufinanciranje izgradnje fekalne odvodnje na dijelu Meterezi Drniš.

Iznos od 301.500,00 € odnosi se na rashode koji su planirani u Programu gradnje za 2023., a nastavili su se izvršavati u 2024., kao što je fekalna odvodnja „Krš“, nabava komunalne opreme-spremnika, uređenje stepeništa na tržnici. Nadalje za provedbu projekta otpad nije smeće i na Izmjenu i dopunu Programa gradnje za 2024. godinu.

**Razdjel 003 Upravni odjel za gospodarstvo, financije i društvene djelatnosti**

Planirani rashodi u okviru ovog Upravnog odjela u iznosu od 8.745.070,00 €, povećavaju se za 815.930,00 €, te novi Plan iznosi 9.561.100,00 €.

1. Program 1001 – Redovna djelatnost tijela grada - planirani iznos od 850.750,00 € povećava se za 226.400,00 €, te novi plan iznosi 1.077.150,00 €, a najznačajnija povećanja se odnose na slijedeće aktivnosti i projekte:

* rashodi za bruto plaće, doprinose na plaće, te na ostala materijalna prava zaposlenih povećavaju se za 81.000,00 €, i usklađuju se sa Odlukom o visini osnovice za obračun plaća, te na isplate materijalnih prava sukladno Pravilniku o pravima i obvezama iz službe zaposlenih u gradskoj upravi Grada Drniša za isplate otpremnina prilikom odlaska u mirovinu,

* materijalno financijski rashodi tijela povećavaju se za 102.200,00 €, te novi plan iznosi 363.500,00 €. Najznačajnije povećanje odnosi se na troškove intelektualnih i osobnih usluga u iznosu od 24.000,00 €, poštanskih usluga u iznosu od 19.700,00 €, izdatke promidžbe i informiranja za objave oglasa, natječaja i sl. 15.000,00 €, računalnih usluga u iznosu od 10.000,00 €, naknade poreznoj upravi i bankarskih usluga u iznosu od 13.000,00 €,
* za nabavku opreme za potrebe upravnih tijela planirana se iznos od 47.500,00 € najznačajniji rashodi se odnose na nabavku novog servera u iznosu od 27.255 €, nabavku novih računala sa pripadajućim softverima i licencama, klima uređaja, te ostale opreme za javne radove.

1. Program 4001 - Vatrogastvo i civilna zaštita – povećava se za 500,00 €, a odnose se na troškove Vatrogasne zajednice.
2. Program 5002 – Potpore u obrazovanju - planiran u iznosu od 59.000,00 € povećava se za 25.000,00 €, te novi plan iznosi 84.000,00 €. U okviru ovog programa povećavaju se sredstva za sufinanciranje autobusnih linija Promet Split i troškove prijevoza učenika Gradskoj čistoći Drniš.
3. Program 7002 – Promicanje turističkih sadržaja – povećava se za 15.000,00 €, te novi plan iznosi 68.000,00 €. Navedeni rashodi se odnose na troškove obljetnica, proslava, manifestacija, koncerata, predstava i sl.
4. Program 9001 – Financiranje udruga građana i ostale aktivnosti – planirani iznos povećava se za 22.500,00 €, te novi plan iznosi 143.050,00 €, od čega se povećava stavka zakupa športskih dvorana u iznosu od 8.000,00 €, kapitalne donacije vjerskim zajednicama se smanjuju za 2.000,00 €, a planira se nova kapitalna donacija udrugama proizašlim iz domovinskog rata u iznosu od 16.500,00 € za izgradnju spomenika.
5. Program 1010 – Potpore zdravstvenoj zaštiti – planira se novi iznos za sufinanciranje djelatnosti labaratorijske dijagnostike u labaratoriju Drniš u iznosu od 6.630,00 €, a sve sukladno ugovoru o sufinanciranju sklopljenim sa Domom zdravlja Šibnsko-kninske županije.
6. Program 1011 – Izgradnja objekata socijalne zaštite – povećava se za 5.000,00 €, iz izvora Opći prihodi i primici, a za izvršene usluge javne nabave za izgradnju Centra za starije osobe u Gradu Drnišu.
7. Program 1203 – Subvencija kamata poduzetnicima – smanjuje se za 400,00 €, te novi plan iznosi 100,00 €. Naime do izrade ovih Izmjena i dopuna Proračuna podmireni su troškovi za ovu namjenu u iznosu od 20 €, a sve po zaduženju kreditne banke.
8. Program 1501 – Program zapošljavanja – planirani iznos od 20.000,00 € povećava se za 274.300,00 €, te novi plan iznosi 294.300,00 €.

U okviru ovog programa planirana su sredstva za aktivnosti javnih radova u iznosu od 20.000,00 € i povećavaju se za 10.300,00 €, te novi plan iznosi 30.300,00 €.

Projekt/program „Zaželi“-pomoć starijim i nemoćnim osobama nije bio planiran za 2024., a ovim Izmjenama i dopunama plana Proračuna planira se iznos od 264.000,00 € za 2024. god., a provedba programa traje 36 mjeseci.

1. Program 1801 – Održavanje turističke infrastrukture – planirani iznos od 5.000,00 € povećava se za 4.000,00 €, te novi plan iznosi 9.000,00 €. Ovi rashodi se odnose na troškove održavanja Wifi sustava-Smartnet i sustava za održavanje javnih bicikala.

1. Program 1001 – Dodatna ulaganja na objektima predškolskog odgoja - planiran u iznosu od 115.000,00 €, umanjuje se za 2.200,00 €, te ukupno iznosi 112.800,00 € i razvrstan je na rashode za sitni inventar, usluge, uredsku opremu i namještaj, te na dodatna ulaganja na objektu DV Drniš, sukladno Ugovoru o financiranju iz sredstava NPOO.
2. Program 2401 – Rashodi za nabavku imovine- planiran u iznosu od 355.000,00 € umanjuje se za 330.000,00 €, te novi plan iznosi 25.000,00 €. Iznos koji se planirao za adaptaciju objekta stare škole u Hostel Brištani neće biti realiziran kroz ovu proračunsku godinu.
3. Program 2701 – SUSTOUR - Održivi turizam na lokalnoj razini - je novi program Projekt SUSTOUR - "Sustainable tourism for local development", koji je Grad Drniš kao vodeći partner prijavio na 1. poziv u okviru programa Interreg VI-A IPA Programme Croatia – Bosnia and Herzegovina – Montenegro 2021 – 2027u kolovozu 2023. godine, a u partnerstvu sa Šibensko-kninskom županijom, Turističkom organizacijom iz Herceg Novog i Ministarstvom obrazovanja, znanosti, kulture i športa županije Zapadnohercegovačke sa sjedištem u Širokom Brijegu odobren je u ukupnom iznosu od 1.989.646,70 €. Odobreno je sufinanciranje u intenzitetu od 85%, odnosno u iznosu od 1.691.199,68 €. Nakon procesa optimizacije projektnog budžeta, provedba projekta započela je 15. rujna 2024. godine. Provedba projekta traje 30 mjeseci. Projekt ima za cilj promicanje održivog gospodarskog razvoja, socijalne uključenosti i inovacija kroz unaprjeđenje kulturne baštine i promicanje održivih turističkih aktivnosti u jadranskom zaleđu. U 2024. god. planiran je iznos od 36.000 €, od čega su plaće i naknade zaposlenih 6.100,00 €, rashodi za materijal 10.800,00 €, rashodi za usluge u iznosu od 19.100,00 €.

**Glava 00302 Proračunski korisnici**

1. Javna vatrogasna postrojba Drniš – kod ovog proračunskog korisnika planira se dodatni iznos od 68.200,00 € te novi plan iznosi 915.600,00 €, a odnosi se na povećanje plaća sukladno važećim zakonima, pravilnicima i uredbama koji se odnose na zaposlene u vatrogastvu. Unutar već planiranih sredstava za materijalne rashode pojedini rashodi se preraspodjeljuju po skupinama računskog plana. Usklađeni su koeficijenti za obračun plaće zaposlenika te se na iste primjenjuje osnovica za obračun plaća kao i kod državnih službenika i namještenika.
2. Gradski muzej Drniš – kod ovog proračunskog korisnika planirani iznos od 164.000,00 € smanjenje se u iznosu od 31.500,00 € , te novi plan iznosi 132.500,00 €. Ovaj proračunski korisnik već planirane rashode koji se financiraju iz općih prihoda i primitaka preraspodjeljuje po skupinama računskog plana u korist rashoda za zaposlene, dok umanjuje vlastiti prihod i rashod za 31.500.00 €.
3. Pučko otvoreno učilište Drniš – kod ovog proračunskog korisnika planira se dodatni iznos od 25.000,00 €, te novi plan iznosi 181.000,00 €. Povećava se rashod koji se financira iz općih izvora i primitaka u iznosu od 22.750,00 €, a većina se odnosi na rashode za zaposlene. Iznos od 2.250,00 €, povećava se za programske aktivnosti proračunskog korisnika koji se financiraju iz vlastitih sredstava.
4. Narodna knjižnica Drniš - kod ovog proračunskog korisnika planira se dodatni iznos od 3.000,00 €, te novi plan iznosi 109.000,00 €. Povećavaju se rashodi koji se financiraju iz općih prihoda i primitaka Proračuna za 1.200,00 €, te za rashode u iznosu od 1.800,00 € koji se financiraju iz vlastitih prihoda.
5. Dječji vrtić Drniš – sukladno financijskom planu ovog proračunskog korisnika planira se povećanje u iznosu od 468.500,00 €, te novi plan rashoda iznosi 1.940.000,00 €. Rashodi koji se financiraju iz vlastitih prihoda proračunskog korisnika povećavaju se za 18.500,00 €, dok se rashodi za zaposlene koji se financiraju iz nadležnog proračuna povećavaju za 430.000,00 €. Temeljem članka 51. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19 i 57/22), donesen je u 2024. godini novi Pravilnik o plaćama, naknadama plaće i drugim materijalnim pravima radnika zaposlenih u Dječjem vrtiću Drniš. Usklađeni su koeficijenti za obračun plaće zaposlenika te se na iste primjenjuje osnovica za obračun plaća kao i kod državnih službenika i namještenika.